दरअसल क्रिप्टोकरेंसी की माइनिंग प्रक्रिया में दो तरह के कार्य होते हैं। पहला, ब्लॉकचेन में जोडऩे के लिए नए ब्लॉक का सृजन और दूसरा, प्रत्येक लेनदेन के सफल होने के लिए किसी अन्य ब्लॉक की वैधता की जांच करना। इसे तकनीकी भाषा में प्रूफ ऑफ वर्क (पीओडब्ल्यू) कहते हैं और इसके लिए बहुत अधिक कंप्यूटर क्षमता और बिजली का उपयोग होता है। इसके लिए कई माइनिंग फर्म उपयोगकर्ताओं के एक समूह में कार्य करती हैं, जिससे उनके कंप्यूटरों की क्षमता का सामूहिक उपयोग किया जा सके।